பாக்ராம் தந்தங்கள்

**பாக்ராம் தந்தங்கள்** (*Begram ivories*) என்பது 1930 களில் ஆப்கானித்தானின் பாக்ராம்(பெக்ராம்) நகரில் நடந்த அகழ்வாராய்ச்சியில் கிடைத்த கலைப் பொருட்களாகும்.  தந்தம் மற்றும் எலும்பால் செதுக்கப்பட்ட ஆயிரத்துக்கும் மேற்பட்ட அலங்கார தகடுகள், சிறிய உருவங்கள் ஆகியன இங்கு கிடைத்துள்ளன. இவை முன்னர் மரச்சட்டங்களால் இணைக்கப்பட்டிருந்தன. 

இவைகள் குசானக் கலையின் (பொ. ஊ. 30-375) அரிய மற்றும் முக்கியமான எடுத்துக்காட்டுகளாகத் திகழ்கிறது. மேலும், உள்ளூர் வம்சங்களின் உலகளாவிய ரசனைகள் மற்றும் ஆதரவு, சமகால கைவினைத்திறனின் நுட்பம் மற்றும் ஆடம்பரப் பொருட்களின் பண்டைய வர்த்தகம் ஆகியவற்றை உறுதிப்படுத்துகிறது. இப்பகுதிகளில் கிடைத்த பண்டைய தொல்பொருட்கள் கிரேக்க, உரோமானிய, சீன மற்றும் இந்தியக் கலைநயத்துடன் கூடியிருந்தது.

ஆப்கானித்தானில் இருந்த பிரெஞ்சு தொல்லியல் குழு 1936 மற்றும் 1940 க்கும் இடையில் இந்த இடத்தில் அகழ்வாராய்ச்சிகளை மேற்கொண்டபோது து, அறை 10 மற்றும் அறை 13 ஆகிய இரண்டு சுவர்-மேற்பரப்பு அறைகளைக் கண்டுபிடித்தது. உள்ளே, ஏராளமான வெண்கலப் பொருட்கள், அலபாஸ்டர், கண்ணாடி (180 துண்டுகள்) நாணயங்கள், தந்தப் பொருட்கள், மரத் தளவாடங்கள் மற்றும் அரக்கு பூசப்பட்ட சீனக் கிண்ணங்களின் எச்சங்கள் போன்றவை கண்டுபிடிக்கப்பட்டன. சில தளவாடங்கள் சுவர்களில் பதிக்கப்பட்டிருந்தன, அவற்றில் பிற துண்டுகள் அடுக்கி வைக்கப்பட்டிர்நுதன அல்லது ஒன்றுக்கொன்று எதிர் திசைசையில் பதிகப்பட்டிருந்தன. குறிப்பாக, கிரேக்க-உரோமானிய வர்ணம் பூசப்பட்ட கண்ணாடிகளில் எஞ்சியிருப்பவை அதிக அளவில் கிடைத்தது. 

## வரலாறு
பண்டைய நகரமான கபிசா நகரம் (பாக்திரியாவிலுள்ள நவீன பாக்ராம் அருகே) குசானப் பேரரசின் கோடைக்கால தலைநகரமாக இருந்தது, இது 1 முதல் 4 ஆம் நூற்றாண்டுகளுக்கு இடையில் கபிசா இராச்சியத்தின் வடக்கில் இந்து குஷ் முதல் தெற்கிலும் மேற்கிலும் பாமியான் மற்றும் காந்தகார் வரையிலும், கிழக்கில் நவீன ஜலாலாபாத் வரையிலும் பரவியிருந்தது. காபூலில் இருந்து சுமார் எண்பது மைல் தொலைவில் முக்கிய நகரமாக அமைந்துள்ள இது இந்து குஷ் வழியாக இரண்டு கணவாய்களில் ஆதிக்கம் செலுத்தியது. இது பாக்திரியாவை காந்தாரத்துடன் (நவீன வடகிழக்கு பாக்கித்தான்) இணைக்கிறது.

கண்டுபிக்கப்பட்ட கலைப்பொருட்கள் யாவையும் பிரான்சு நாட்டின் குய்மெட் அருங்காட்சியகம் மற்றும் ஆப்கானிஸ்தானின் தேசிய அருங்காட்சியகத்தில் பாதுகாப்பாக வைக்கப்பட்டன.1978 இல் காபூல் அருங்காட்சியகம் மூடப்பட்ட பிறகு, தந்தங்களின் இருப்பிடம் நிச்சயமற்றதாக இருந்தது. 1992 இல் உள்நாட்டுப் போர் தொடங்கியவுடன், அருங்காட்சியகம் பல முறை கொள்ளையடிக்கப்பட்டது. இதன் விளைவாக காட்சிக்கு வைக்கப்பட்டிருந்த பல பொருட்களில் 70% இழப்பு ஏற்பட்டது.

சட்டவிரோதமாக விற்பனை செய்யப்பட்ட பல பொருட்கள் 2004 ஆம் ஆண்டில் கண்டுபிடிக்கப்பட்டன. 2011 இல் இவை பிரித்தானிய அருங்காட்சியகத்தில் காட்சிக்கு வைக்கப்பட்டன. ஆறு தந்தங்கள் தற்போது ஐக்கிய அமெரிக்காவின் கிளீவ்லாந்து கலை அருங்காட்சியகத்தில் வைக்கப்பட்டுள்ளன.


File:Begram Decorative plaque from a chair or throne, ivory, room 13, c.100 BCE.jpg|யானை தந்தத்தில் செய்த பண்டைய இந்தியப் பெண்களின் சிற்பங்கள்
File:Begram Griffin ivory.jpg|யானை தந்தத்தில் செய்த குதிரை வீரன் சிற்பம்
File:Begram Painted Goblet Depicting Figures Harvesting Dates. Glass made in Roman Egypt, 1st Century C.E., Begram Room 10.jpg|வண்ண நிற கண்ணாடி பாட்டில்
File:Fish-shaped Vessel 1st Century CE, Begram room 10, glass.jpg|மீன் வடிவில் செய்யப்பட்ட நீர் பாத்திரம்
File:Indian ivory furniture support from Begram, 1st century AD.jpg|யானை தந்தத்தில், கிரேக்க கலைநயத்தில் வடிக்கப்பட்ட பெண் சிற்பம்


## இதனையும் காண்க

* கிரேக்க-பௌத்த கலை
* ஆப்கானிஸ்தானின் கலாசாரம்

## மேற்கோள்கள்

## மேலும் வாசிக்க
*Mehendale, Sanjyot, "Begram: along ancient Central Asian and Indian trade routes", *Cahiers d’Asie Centrale*, 1/2 1996, p.&nbsp;47-64, online
*Whitehouse, David, "Begram: The Glass", *Topoi' Orient-Occident*, 2001 11–1, pp.&nbsp;437–449, online
## வெளி இணைப்புகள்

* Begram Ivory and Bone Carvings 

பகுப்பு:ஆப்கானித்தான் பண்பாடு
பகுப்பு:ஆப்கானித்தான் தொல்பொருட்கள்